Аԥсны Аҳәынҭқарра Ахада Рауль Ҳаџьымба Аиааиреи Ахьыԥшымреи рымш идиныҳәалеит Урыстәылатәи Афедерациа Ахада Владимир Путин.
Адныҳәаларатә аацҳамҭаҿы, ҷыдала, иҳәоуп:
«Ҳаҭыр зқәу Рауль Џьумка-иԥа!
Гәык-ԥсык ала ишәыдысныҳәалоит Аԥсны Аҳәынҭқарра амилаҭтә ныҳәа - Аиааиреи Ахьыԥшымреи рымш.
Гәахәарыла иазгәасҭоит ҳтәылақәа ирыбжьоу аизыҟазаашьақәа аидгылареи астратегиатә усеицуреи шьаҭас иаҭаны қәҿиарала аҿиара ишаҿу.
Даҽазныкгьы еиҭашьақәсырҕәҕәарц сҭахуп Аԥсны амилаҭтә шәарҭадара алыршараҟны, иара убас асоциалтә-економикатә ҳасабтәқәа рыӡбараҟны ганрацәала ацхыраара шыҟанаҵало.
Ҳаҭыр зқәу Рауль Џьумка-иԥа, гәык-ҧсыкала ишәзеиӷьасшьоит агәабзиара, аихьӡарақәа, Аҧсны жәлар зегьы - аҭынчреи аизҳазыӷьареи».
Возврат к списку